Visit Site
Recommended byColombia
‘దీని వల్ల (కోహ్లీ గాయం) ఎలాంటి ఇబ్బంది లేదు. ఇంకా చాలా సమయం ఉంది. అతను (కోహ్లీ) కౌంటీ ఆడలేకపోతుండటం మంచి పరిణామమే. ఎందుకంటే సుధీర్ఘమైన ఐపీఎల్ టోర్నీలో ఆడిన అతనికి ఇప్పుడు విశ్రాంతి అవసరం. ఐపీఎల్ తరవాత మళ్లీ వెంటనే కౌంటీలు ఆడటమంటే అంత సులభం కాదు’ అని భజ్జీ అభిప్రాయపడ్డాడు. ఐపీఎల్ ఆడిన తరవాత ఆటగాళ్లంతా కనీసం 15 రోజల విశ్రాంతి కావాలని కోరుకుంటారని భజ్జీ అన్నాడు. కాబట్టి విరాట్ కౌంటీ క్రికెట్ ఆడటానికి వెళ్లకపోవడం మంచిదేనని తన అభిప్రాయమన్నాడు.
‘అతని శరీరం విశ్రాంతి కోరుకుంటోంది. అతను కోలుకుంటాడు. ముందున్న పెద్ద టోర్నీలకు సన్నద్ధమవుతాడు. కోహ్లీ మంచి ఆటగాడు అనడంలో ఎలాంటి సందేహంలేదు. కౌంటీ క్రికెట్ ఆడకపోయినా వచ్చే నష్టమేమీలేదు’ అని 37 ఏళ్ల హర్భజన్ చెప్పుకొచ్చాడు. ప్రతి ఆటగాడు తన శరీరం గురించి పూర్తిగా తెలుసుకోవాలని, శరీరతత్వాన్ని అర్థం చేసుకుని దానికి అనుగుణంగా నడుచుకోవాలని భజ్జీ సూచించాడు. ‘ఆటగాళ్లు ఎక్కువ సార్లు గాయపడుతున్నారంటే, దానికి కారణం ఎక్కువగా క్రికెట్ ఆడటం అని. లేదంటే అలసిపోయారనో, సరిగా విశ్రాంతి తీసుకోవడంలేదనో, సరిగా తినడంలేదనో అనుకోవచ్చు. ఏదేమైనా క్రికెటర్లకు విశ్రాంతి చాలా ముఖ్యం’ అని భజ్జీ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.